หุ้นเช้าปิดลบ6.60 จุด
ดัชนีภาคเช้า 1,103.32 จุด ลดลง 6.60 จุด แตะระดับสูงสุด 1,109.08 จุด และระดับต่ำสุด 1,100.81 จุด มูลค่าการซื้อขาย 14,893 ล้านบาท
22 เม.ย. 2554

ดัชนีภาคเช้า 1,103.32 จุด ลดลง 6.60 จุด แตะระดับสูงสุด 1,109.08 จุด และระดับต่ำสุด 1,100.81 จุด มูลค่าการซื้อขาย 14,893 ล้านบาท
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ตลาดหุ้นไทยช่วงสั้นวันนี้อยู่ในภาวะพักฐาน หลังจากเคลื่อนไหวในทิศทางที่เป็นบวกได้อย่างแข็งแรงในช่วงหลายวันที่ผ่านมาและโดดเด่นกว่าภูมิภาค ดัชนีสามารถขึ้นมาเหนือ 1,100 จุดได้ค่อนข้างเร็ว ทำให้ระยะสั้นวันนี้เห็นการพักฐานบ้าง ประกอบกับ วันนี้ตลาดหุ้นหลายแห่งปิดทำการเนื่องในวันหยุดเทศกาลอีสเตอร์
อย่างไรก็ตาม ยังมีมุมมองเป็นบวกดัชนียังมีโอกาสที่จะปรับตัวขึ้นต่อได้หลังจากนี้  แนวโน้มช่วงบ่ายดัชนีอาจไม่ไปไหนไกล แต่ถัดจากวันนี้ก็มีโอกาสที่จะเห็นการปรับขึ้นต่อ
 "วันนี้เจอการขายทำกำไรระยะสั้น และตลาดหุ้นของฝรั่งหยุดอีสเตอร์ และติดวันหยุดเสาร์-อาทิตย์ด้วย นักลงทุนบางส่วนอาจจะขายทำกำไรไปก่อน วันนี้จึงเห็นปริมาณการซื้อขายตลาดก็อาจจะเบาบางลง" นายปริญทร์ กล่าว
 หลักทรัพย์ที่มีมูลค่าการซื้อขายสูงสุด 5 อันดับได้แก่ 
BANPU    มูลค่าการซื้อขาย 1,446 ล้านบาท ปิดที่ 766.00 บาท ลดลง 8.00 บาท (-1.03%)  
JAS         มูลค่าการซื้อขาย  957 ล้านบาท ปิดที่ 3.26 บาท เพิ่มขึ้น 0.10 บาท (+3.16%)  
IVL         มูลค่าการซื้อขาย  826 ล้านบาท ปิดที่  56.25 บาท เพิ่มขึ้น 0.25 บาท (+0.45%)  
CPF         มูลค่าการซื้อขาย  776 ล้านบาท ปิดที่ 29.25 บาท เพิ่มขึ้น  0.25 บาท (+0.86%)  
HEMRAJ    มูลค่าการซื้อขาย  771 ล้านบาท ปิดที่ 2.26 บาท ลดลง 0.02 บาท (-0.88%)